La Skala

La Skala ( yaxud La Scala) — Milanda dünyanın ən tanınmış və ən məşhur opera teatrı. Milanın Della Skala(it. Piazza della Scala) meydanında yerləşmişdir. Opera Santa Maria della Skala kilsəsinin yerində tikildiyinə görə La Skala adlandırılmışdır.

 Tarixi 
La Skala 1776-cı ildə yanmış Reqio Dukale teatrının (it. Teatro Regio Ducale) əvəzinə Santa maria della Skala kilsəsinin yerində memar Cüzeppe Piyermarininin layihəsi əsasında 23 ay müddətində tikilmişdir. 3 avqust 1778-ci ildə La Skala öz qapılarını Antonio Saliyerinin (it. L’Europa riconosciuta operasının premyerası ilə açmışdır.

Teatrın tikintisinə o vaxtki qiymətlə 1 millyon lirə xərclənmiıdir. Bu məbləği şəhərin 90 aristokratı tərəfindən ödənilmişdir.

1943-cü ildə İkinci Dünya Müharibəsində dağıdılmış bina qısa bir müddətdə bərpa edilmiş və 11 may 1946-cı ildə istifadəyə verilmişdir.

2001–2004-cü illərdə opera teatrı akustik sistemlərin yeni standartlar səviyyəsində yenidən qurulması üçün təmirə bağlanır.

7 dekabr 2004-cü ildə opera qapılarını ilk açılışda olduğu kimi Antonio Saliyerinin (it. L’Europa riconosciuta operası ilə açır. 2000 dəvət olunmuş qonaqlar arasında demək olar ki Avropanın bütün monarxları ailə üzvüləri ilə birlikdə,Sophia Loren,Giorgio Armani olmuşdurlar.

Teatr mövsümünün açılışı hər il 7 dekabr Milan şəhərinin patronu sayılan yepiskop müqəddəs Ambrozinin (it. Sant'Ambrogio) ad gününə təsadüf edir.

 Memarlığı 
Bina yeni barokko üslubunda tikilmiş öz əvəzedilməz akustikası ilə seçilir. Tamaşa zalının bədii tərtibatı rahatlıq və akustikanın ciddi tələbinə uyğun qurulmuşdur. Opera teatrının binası 100 metr uzunluğa və 38 metr enə malikdir. Fasadının ortasında karetaların daxil olması üçün portal yerləşmişdir. Zal nal şəklində olub, beşqatlı hər biri 8–10 nəfərlik, bir biri ilə dəhlizlərlə əlaqəli olan 194 lojaya, bir kral lojasına və qalereyalara, bir o qədər də böyük olmayan səhnəyə malikdir. Əvvəllər işıqlanma şamlar hesabına olduğuna görə tamaşaçılar özlərini mum ərintisindən qorumaq üçün şilyapa və papaq qoymağa məcbur idilər. İstilik sistemi olmayan tamaşaçı salonu ağ, gümüşü və qızılı rənglərlə işlənilmişdir.

 Premieralar 
 2007: Teneke, Fabio Vacchi
 1988: Montag aus Licht, Karlheinz Stockhausen
 1984: Samstag aus Licht, Karlheinz Stockhausen
 1957: Dialogues of the Carmelites, Francis Poulenc
 1926: Turandot, Giacomo Puccini
 1924: Nerone, Arrigo Boito
 1904: Madama Butterfly, Giacomo Puccini
 1893: Falstaff, Cüzeppe Verdi
 1892: La Wally, Alfredo Catalani
 1889: Edgar, Giacomo Puccini
 1887: Othello, Cüzeppe Verdi
 1885: Marion Delorme, Amilcare Ponchielli
 1876: La Gioconda, Amilcare Ponchielli
 1870: Il Guarany, Carlos Gomes
 1868: Mefistofele, Arrigo Boito
 1845: Giovanna d'Arco, Cüzeppe Verdi
 1843: I Lombardi alla prima crociata, Cüzeppe Verdi
 1842: Nabucco, Cüzeppe Verdi
 1840: Un giorno di regno, Cüzeppe Verdi
 1839: Oberto, Conte di San Bonifacio, Cüzeppe Verdi
 1835: Maria Stuarda, Gaetano Donizetti
 1833: Lucrezia Borgia, Gaetano Donizetti
 1831: Norma, Vincenzo Bellini
 1829: La straniera, Vincenzo Bellini
 1827: Il pirata, Vincenzo Bellini
 1820: Margherita d'Anjou, Giacomo Meyerbeer
 1814: Il turco in Italia, Gioachino Rossini
 1813: Aureliano in Palmira, Gioachino Rossini
 1812: La pietra del paragone, Gioachino Rossini
 1778: Europa riconosciuta, Antonio Salieri

 Xarici kecidlər 
http://www.teatroallascala.org/

Kateqoriya:İtaliya abidələri
*